CELEX: 62020CN0523
Language: bg
Date: 2020-10-19 00:00:00
Title: Дело C-523/20: Преюдициално запитване от Győri Törvényszék (Унгария), постъпило на 19 октомври 2020 г. — Koppány 2007 Zrt./Vas Megyei Kormányhivatal

25.1.2021   
            
            
               BG
            
            
               Официален вестник на Европейския съюз
            
            
               C 28/18
            
         
      Преюдициално запитване от Győri Törvényszék (Унгария), постъпило на 19 октомври 2020 г. — Koppány 2007 Zrt./Vas Megyei Kormányhivatal
      (Дело C-523/20)
      (2021/C 28/27)
      Език на производството: унгарски
      
         Запитваща юрисдикция
      
      Győri Törvényszék
      
         Страни в главното производство
      
      
         Жалбоподател: Koppány 2007 Zrt.
      
         Ответник: Vas Megyei Kormányhivatal
      
         Преюдициални въпроси
      
      
                  1)
               
               
                  Трябва ли изразът „пребивават законно“, съдържащ се в член 1 от Регламент (ЕС) № 1231/2010 (1) за разширяване на обхвата на Регламент (ЕО) № 883/2004 (2) и Регламент (ЕО) № 987/2009 (3) по отношение на гражданите на трети държави, които все още не са обхванати от тези регламенти единствено на основание тяхното гражданство, да се тълкува в смисъл, че се прилага и за граждани на трети страни, които пребивават с разрешение за пребиваване в съответната държава членка и притежават документ за деклариране на квартира, издаден от служба за чужденците?
               
            
                  2)
               
               
                  Приложим ли е изразът „пребивават законно“ към граждани на трети страни, които разполагат с квартира, регистрирана на адреса на седалището на предприемача?
               
            
                  3)
               
               
                  Трябва ли при тълкуването на израза „пребивават законно“ да се вземе предвид понятието „пребиваване“, съдържащо се в член 1, буква й) от Регламент (ЕО) № 883/2004 за координация на системите за социална сигурност или понятието „пребиваване“, определен в националната правна уредба на съответната държава членка?
               
            
                  4)
               
               
                  Как трябва да се разбира изразът „пребивават законно“ като еднообразно понятие на правото на Съюза?
               
            
         (1)  Регламент (ЕС) № 1231/2010 на Европейския парламент и на Съвета от 24 ноември 2010 година за разширяване обхвата на Регламент (ЕО) № 883/2004 и на Регламент (ЕО) № 987/2009 по отношение на гражданите на трети държави, които все още не са обхванати от тези регламенти единствено на основание тяхното гражданство (ОВ L 344, 2010 г., стр. 1).
      
         (2)  Регламент (EО) № 883/2004 на Европейския парламент и на Съвета от 29 април 2004 година за координация на системите за социална сигурност (ОВ L 166, 2004 г., стр. 1; Специално издание на български език, 2007 г., глава 5, том 7, стр. 82).
      
         (3)  Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (ОВ L 284, 2009 г., стр. 1).